JUMAL KÕNELEB
Tere ja tore taas kohtuda!
Meil on saatekülaliseks üks vahva rüütel.
Ta ei ole lihtsalt kaunistuseks, vaid tuletab meile meelde seda,
et me oleme sõjas ja vajame sõjavarustust.
Elu ei ole alati lihtne ja vahel olukorrad masendavad
ja võib tekkida lausa lootusetus.
Kuid Jumal ei ole jätnud meid üksi,
vaid Ta on andnud meile oma Vaimu ja kogu sõjavarustuse.
Oleme sellest varutusest juba rääkinud,
aga jätkame veel ja räägime vaimumõõgast edasi.
Vaimumõõk on Jumala Sõna.
Efeslastele 6:13 räägitakse sellest sõjavarustusest.
"Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Me vajame mõõka ja mitte ainult enesekaitseks,
sest mõõk on ka rünnakurelv.
Vahend millegi vallutamiseks.
Piibel räägib sõjavarustusest.
Sõdimine pole ainult enesekaitse.
Sõjaretkedel ka vallutatakse.
Me kaitseme end, aga ka ründame ja vallutame midagi.
Meil kõigil on elus valdkondi, milles soovime näha võite.
See võib olla tervis, majandus või inimeste vahelised suhted.
Üldine eluolukord, õpingud või mis tahes muu valdkond.
Jumala tahe ei ole,
et oleksime rõhutuina nende olukordade all,
mossitaksime ja kurdaksime,
vaid Ta tahab, et tõuseksime püsti ja vallutaksime;
et võtaksime meelevalla nende olukordade üle.
Ehk vallutaksime alasid juurde. - Aamen.
Kui mul on mingis valdkonnas katsumusi,
siis ma võtan oma vaimumõõga kätte.
Võiks ka öelda,
et kui mul ei ole rahu mingis valdkonnas,
siis tuleks ka võtta kätte vaimumõõk.
Piibel räägib Jumala Sõnast ka kui noast.
Näiteks ma löön haigust vaimumõõgaga,
aga Jumala Sõna lõikab ka mu mõtteid.
See lõikab mind ennast.
Üks peamistest vallutustöödest mu enda sees on see,
kui pean erinevates eluvaldkondades tegelema näiteks mõtetega:
"Sellest ei tule midagi välja!",
siis mingil hetkel ma väsin sellest ära ja tahan edasi minna.
Tahan minna edasi ja vallutada selle valdkonna.
Siis võin teadlikult võtta "skalpelli"
ja hakata teadlikult eemaldama mu enda elu lammutavaid asju.
- Neid lammutavaid mõtteid. - Just.
Heebrealastele 4:12 öeldakse Jumala Sõna kohta nii:
"Sest Jumala sõna on elav..."
See on elav Sõna.
Algkeeles tähendab sõna "elav", et see on mõjuavaldav ja muutev.
"Sest Jumala sõna on elav ja tõhus
ja vahedam kui ükski kaheterane mõõk
ning tungib läbi,
kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja."
Jumala Sõna juhatab meid.
Kui ma võtan selle Sõna ette, siis ma leian siit lubadusi.
Enamasti on need liiga head. - Need tunduvad liiga headena.
Need tunduvad liiga head, et olla tõsi.
Aga ma jään neid vaatama ja vaatan ning mõtisklen nende üle;
küsin Issandalt ja lasen Pühal Vaimul rääkida,
et need sõnad on tõde.
Ta on koos minuga ja ma ei ole üksi.
Ta elab ja on võitnud.
Ta tuletab mulle meelde,
et Ta tõusis surnuist ja võitis surma väe.
Surm ja haigus käivad ju käskäes, aga Jeesus võitis surma.
Mida rohkem ma loen ja uurin,
seda enam lõikab Jumala Sõna mu hirmudesse sisse.
See lõikab minu vanu mõtteid ja eraldab sealt halva
ning alles jääb hea.
Issand, Sa oled hea! Issand, Sa elad!
Jeesus, Sa oled koos minuga. Jeesus, Sa oled tervendaja.
Ja kui ma ikka veel kahtlen, kas see ka täna peab paika,
siis ma loen evangeeliumeid ja vaatan tervenemislugusid.
Vaatan, mida Jeesus tegi ja mõtlen, kas Ta on muutunud või sama?
Kui ma uurin ja uurin, siis see annab mulle kinnituse
- Ja sedasi see usk sünnibki.
Ma veendun, et nii see on.
Usk sünnib ja tervis tuleb.
Meil kõigil võib elus olla katsumusterohkeid aegu.
Tahan tuua ühe näite Piiblist, kus Jumala Sõna oli otsustav faktor.
Enne, kui Taavetist sai kuningas, oli ta sõjaväljal koos oma meestega
ja elas Siklagi nimelises linnas.
1. Saamueli raamatus 2:30 räägitakse sellest ajast,
kui ta tuleb tagasi oma kodulinna Siklagi.
Mida nad avastasid?
Su olukord võib olla keeruline, aga nende oma oli üle mõistuse.
Piibel kirjeldab, et nende koju jõudes oli kogu linn maha põletatud,
kõik oli hävitatud, majad põletatud, vara röövitud
ja kõigi nende naised nng lapsed olid röövitud.
Taaveti enda naine ja lapsed samuti.
Loeme 1. Saamueli 30:6: "Ja Taavetil oli väga kitsas käes..."
Arusaadav, et ta oli suures hädas.
Taaveti oma kurvastus ja mure
oma pere ning hävitatud varanduse pärast.
Kuid lisaks sellele "rahvas lubas tema kividega surnuks visata,
sellepärast, et kogu rahvas oli hinges kibestunud,
igaüks oma poegade ja tütarde pärast."
Taavet oleks võinud selles olukorras vihastada oma meeste peale,
põgeneda kogu olukorra eest, masenduda, kibedasti nutta,
lasta tunnetel ja kogu olukorra lootusetusel
vallata oma südant.
Aga Taavet ei teinud seda.
Ma räägin seda selle pärast, et seda saadet salvestades tunnen,
et on mitmeid vaatajaid, kelle olukord võib olla sama lootusetu.
Kuid see ei aita, kui laseme lootusetusel end valitseda.
Mida me peaks siis tegema?
See kirjakoht läheb edasi.
Kogu selle olukorra keskel
"Taavet kinnitas ennast Issandas, oma Jumalas".
Taavet otsis Jumalat.
Mehed tahtsid ta kividega surnuks visata,
olukord oli lootusetu, aga mida Taavet tegi?
Ta otsis Jumalat.
Salmist 8 loeme: "Ja Taavet küsis Issandalt..."
Ta võttis aega ja otsis omaette Jumalat.
Kas pean seda röövjõuku taga ajama?
Kas ma saan nad kätte?”
Ta küsis Issandalt, mida teha.
Röövleid taga ajada?
Kas saame oma lapsed-naised tagasi?
Mida peaks tegema?
Ta otsis tarkust ja Jumal vastas:
Aja taga, sest sa saad nad tõesti kätte
ja päästad kindlasti vangid!”
Ja nii see läkski.
Mõtle, kui oluline see oli, et Taavet ei andnud alla.
Taavet ei lasknud tunnetel lüüa üle pea,
vaid ta otsis Jumalat.
Ta sai Jumalalt sõnumi ja ta võttis selle vastu.
Ta tegi selle järgi ja päästis kõik lapsed
ja ka varandus saadi tagasi.
Mind kõnetab see küll ja võib-olla kõnetab sindki,
et kui on raske olukord, on õige aeg otsida Jumalat.
Siis on aeg otsida Tema Sõna, saades Temalt tarkust ja sõnumi.
Tuleb võtta see sõnum vastu ja seejärel teha selle järgi.
Siis me võidame.
Olukordades, kus on tõeliselt keeruline,
on palve küll vägev ja aitab,
aga mis on alati püsiv ja muutumatu...
Ka siis, kui mu tunded kõiguvad üles-alla
ja ma ei suuda rahuneda,
on Jumala Sõna see, mis jääb kindlaks.
See on kalju ja see on alati muutumatu.
See on alati usaldusväärne.
Nii et, kui on tõsiselt keeruline olukord,
siis ma hoian Jumala Sõna silme ees,
käin sellega ringi ja kuulutan endale neid sõnu.
Kuulutan neid endale ja sellele olukorrale
või kuulan vastavaid jutlusi.
Vaata, mida Issand ütleb Psalmis 89:35:
"Ma ei riku oma lepingut
ega muuda seda, mis on lähtunud mu huulilt."
Kui Issanda huulilt on lähtunud sõna ja tõotus,
siis seda ei saa enam tagasi võtta.
See on nagu kuninga käsk Vana Testamendi ajal.
Kui kuningas oli midagi öelnud, ei saanud seda enam tagasi võtta.
Kas see oli 2. Moosese raamatus?
Ei, 4. Moosese 23:19:
"Jumal ei ole inimene, et ta valetaks."
Meie sõnad on sageli odavad. Me räägime palju tühja juttu.
Vahel räägime seda ja vahel teist ning me sõnad käivad üles-alla.
Jumal ei ole selline.
"Jumal ei ole inimlaps, et ta kahetseks."
Ta ei kahetse oma öeldut.
Kui Ta on öelnud, et Ta on meie tervendaja
ja et Ta õnnistab meid, siis nii see ka on.
"Kas tema ütleb, aga ei tee, või räägib, aga ei vii täide?"
Aga meie asi on seda uskuda. Me peame seda uskuma.
Me peame selle võtma ja selga panema;
peame võtma mõõga kätte ja hoidma usukilpi kõrgel.
Sõjavarustus on meile antud selleks, et vallutaksime uusi alasid,
mitte lihtsalt ei kaitseks ennast ja üritaks kuidagi eluga toime tulla.
Mida see tähendab? Seda, et läheme eluga edasi.
Me ei jää lihtsalt ühe koha peale seisma.
Mooses oli Punase mere ääres ja egiptlased ajasid teda taga.
Kui meri oli ees, hüüdis ta Jumala poole.
Jumal ütles: "Mis sa kisendad? Siruta oma sau välja!"
Teisisõnu: "Ära virise, vaid mine edasi! Tee seda, mida ma ütlesin."
Sama lugu on ka meiega - me vajame kogu seda sõjavarustust.
Me vajame valmisoleku kingi ehk me peame hakkama liikuma.
Me ei tohi anda alla, vaid peame minema edasi.
Peame tõusma üles oma voodist, pimedusest ja masendusest.
Me vajame usukilpi ja peame hoidma seda üleval.
Kust see usk tuleb? Jumala Sõnast.
Piibel ütleb, et me käime usus, mitte nägemises.
Ka selle kohta on imelisi näiteid ja inimesi.
Kas ma võin tuua ühe näite?
TV7 juht on Martti Ojares.
Rääkisin temaga just täna veidi
ja ta rääkis just sellest, et me läheme edasi.
Me lihtsalt läheme edasi.
Martti on juba tegelikult pensionil,
kuid ta on juba aastaid käinud üksnes Jumala Sõnale toetudes
ja viinud seda telekanalit edasi.
Lugenud ja otsinud päevast päeva Jumala Sõna ja tarkust,
liikudes selle põhjal vaid edasi.
Sellel kanalil puudub igasugune väljast poolt tulev ametlik toetus.
Mil moel siis on see telekanal suutnud püsida?
Ja laieneda ka Eestisse, Rootsi,
Venemaale, Ukrainasse ja Armeeniasse?
Martti Ojares saab vaid pensioni, nii et ta ei rahasta seda kanalit.
Aga ta läheb usus edasi nagu meiegi oma kristliku kooliga.
Me tõuseme iga päev voodist ja läheme kooli.
Oleme teinud seda juba 20 aastat.
Liikuma hakkamisest veel nii palju, et tean kogudust, kes otsustas,
et nad ei istu ega oota, kuniks ärkamine tuleb Soome,
vaid nad läksid evangeliseerima.
Nad võitsid eelmisel suvel üle 2000 inimese Jeesusele.
Me peame olema liikumises - peame käima usus, mitte nägemises.
Kolmandaks tuleb meil selle mõõgaga raiuda.
Peame uskuma, et Jumala Sõna on vägevam kui mistahes olukord.
Kui oleme liikumises ja käime usus, kui võtame Jumala Sõna kasutusse,
siis me vallutame uusi alasid ja me elu läheb edasi.
Olen rääkinud ühe pastori nägemusest
selle sõjavarustuse kohta.
Ta nägi, et suurel osal kristlastest ei olnud seda sõjavarustust seljas.
Mõnel polnud õiguse soomusrüüd ja nad olid masendunud.
Osadel oli päästekiiver puudu ja nad kartsid, et lähevad ikkagi põrgu.
Mõnel puudus mõni teine varustuse osa.
Me vajame kõiki neid osasid ja sellepärast julgustangi -
vaadake kõiki neid me saateosasid, et mõistaksite, mida need tähendavad,
kuidas neid selga panna ja mis tähendus on neisse uskumisel.
Te saate tugevamaks, kui mõistate, et need on meile elutähtsad selleks,
et püsiksime püsti ja pääseksime elus edasi.
Sest see on see, mida Jumal soovib.
Heebrealastele 4:1 on öeldud: "Kartkem siis..."
Ehk olgem valvel.
"...kuni tõotus saada tema hingamisse on veel jõus,
et kedagi teie seast ei leita maha jäänud olevat!"
Võin vaadata oma elu ja mõelda, kas olen milleski maha jäänud?
Neid asju on mitmeid. - Mul samuti.
"Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu..."
Osadel on kuuldud Sõnast kasu ja teistel mitte.
Miks see nii on?
"...sest see ei talletunud usu läbi kuulajaisse."
Ütle seda uuesti.
"...sest see ei talletunud usu läbi kuulajaisse."
Jutt käib siis nendest, kes küll kuulsid Jumala Sõna,
aga see ei talletunud usu läbi neisse.
Teisest küljest tähendab see, et see võib ka talletuda.
See võib sulanduda minu sisse. - Nii et oled sellega üks.
Ma olen kuulnud Jumala Sõna ja see võib sulanduda minusse.
Jumala Sõna võib olla mulle kasulik ja see võib usus sulnduda minusse.
Ja ma võin saada suurema rahu. - Ja suurema võidu.
Nii ma siis tean, et mõõk tuleb kätte võtta,
sest ma tahan vallutada suurema võidu ja rahu
mingis valdkonnas.
Tahan olla nagu Joosua ja Kaaleb, kellele Jumal ütles:
"Ma olen andnud teile selle maa, tõuske ja minge seda vallutama."
Ma olen Joosua ja Kaaleb. Võid ka üks neist olla, kui tahad.
Ma olen siis Joosua, kui sa oled Kaaleb.
- Ma võtan omale selle võimatuna näiva mäestiku.
- Ja me läheme ja vallutame selle tõotatud maa,
mis meile on antud.
Jumal ju lubas seda oma Sõnas ja sellest piisab.
Me teeme seda Jumala Sõna mõõgaga,
sest usk tuleb kuulmisest ja kuulmine Jumala Sõna kaudu.
Me vallutame selle Jumala Sõnaga.
Loeme selle kohta veel ühe toreda kirjakoha.
2. Saamueli 23:9 - siin räägitakse Taaveti sõjasangaritest.
"Ja tema järel Eleasar, Doodo poeg, ahohlane,
üks kolmest kangelasest Taaveti juures,
kui nad teotasid vilisteid, kes sinna olid kogunenud sõdima.
Kui Iisraeli mehed taandusid..."
1. Ajaraamatus räägitakse sellest samast loost.
Neil oli põld ja Eleasar teadis, et see põllulapp kuulub neile.
Nii nagu su ellu kuulub tervis, hea majanduslik olukord vms.
Sa tead, et see tõotus kuulub sulle.
Mida Eleasar tegi, kui kõik teised vaenlase eest põgenesid
arvates, et ei saa midagi teha?
Tema jäi Taaveti kõrvale ja lõi vilisteid,
"kuni ta käsi väsis ja kangestus mõõga külge."
Teise tõlke järgi sulas see mõõk ta käe külge.
Mõõk sulandus ta käe külge
ehk Jumala Sõna sulandub meie külge.
Tahame sind julgustada sellega.
"Ja Issand andis sel päeval suure võidu
ning rahvas pöördus tema järel tagasi veel ainult riisuma."
Nii läks, kui ta ei andnud alla.
Me Joyga oleme otsustanud,
et olgu valdkond või tõotus, milline tahes -
me ei anna alla.
Meile kuulub rahu ja rõõm.
Me lastele kuulub õnnistus
ja me hoiame sellest kinni, isegi, kui alati ei näi nii.
Kuulutame ikkagi Jumala Sõna.
Kuna oleme seda alati teinud
ja Jumal on meid alati julgustanud seda tehes,
siis me jätkame ikka, olles ka saanud juba imelisi võite.
Seetõttu istume ka täna siin.
Tahame julgustada sind ja öelda, et kõik need asjad kuuluvad ka sulle.
Jumal tahab anda sulle täna julguse ja jõu, et tõusta
ja vallutada milline iganes valdkond
sinu, su pere, su laste või sugulaste eludes.
Need tõotused kuuluvad sulle, sest need on Jeesuses jah ja aamen.
Mõnikord võib see võitlus võtta kauem aega,
mõnikord läheb lühemalt.
Kuid tahame öelda sulle, et Jumala Sõna võidab alati.
Kes ei anna järele, see võidab,
Aamen.
Nii et haara juba täna
selles valdkonnas Jumala Sõnast kinni,
kus soovid näha muutust.
Räägi seda kõva häälega välja
ja isegi, kui sa algul ei tunne midagi, räägi see välja
ja sa märkad peagi, et usk sünnib.
Ja kui usk on sündinud, näed peagi ka olukordade muutumist.
Aamen.
Palvetame koos sinuga
Aitäh, taevane Isa, et oled andnud meile oma Sõna.
Aitäh, et Sinu Sõna on tõde ja nagu kaheteraline mõõk.
Aitäh, Isa, et Sinu Sõna on vägevam kui kõik muu.
Sinu Sõnaga on kõik loodud ja Sinu Sõna hoiab kõike ülal.
Täna tahame haarata Su Sõnast kinni
ja kuulutada Su Sõna kõikide oma olukordade üle.
Tahame kuulutada, et Sinu Sõna võidab alati.
Aitäh, Issand, et Psalmi 133 alusel oled Sina, Issand, meie tervendaja
ja Sa täidad kõik meie vajadused oma rikkust mööda.
Kõik meie lapsed on Sinu jüngrid ja nende rahu on suur.
Aitäh, et võime kuulutada ka seda,
et me suudame kõik Temas, kes teeb meid tugevaks.
Sinu Sõna on tõde.
Jeesuse nimel.
Aitäh, Issand, et Sinu Sõna voolab meis.
Halleluuja!
Kogu meie organism võib olla täidetud Sinu elavaks tegeva Sõnaga.
Me laseme Su Sõnal sulada meisse,
me peidame selle oma südameisse.
Me sööme seda ja võtame seda vastu.
Laseme sel minna sügavale oma meeltesse ja kehasse.
Kõikidesse meie elu valdkondadesse ja soppidesse.
Halleluuja!
Mis on maailma ära võitnud?
Mis see on? See on meie usk.
Usk tuleb Jumala Sõnast - sellest, mida Sina ütled.
Issand, aitäh, et me ei pea usaldama oma tundeid.
Selles keerulises ajas, milles elame, võime käia rõõmus ja väes
toetudes üksnes Sinu Sõnale.
Issand, me võime käia vee peal rõõmu- ja hõiskamisega.
Täielikult usaldades,
sest usk on kindel usaldus selle vastu, mida oodatakse
ja veendumus selles, mida ei nähta.
Aitäh, Issand!
Aitäh, Issand, et Sinu Sõna on kalju.
See on kalju, mis ei kõigu kunagi.
Aitäh, Isa, et usk Sinusse on hingamine.
Aitäh, et võime hingata Sinu Sõnas. Võime teha sellesse enesele pesa.
Võime hingata selles, teades, et võime usaldada Su Sõna, Isa.
Võime hingata selles, teades, et Sina pead oma sõna
ja teed selle järgi, sest Sina ei saa valetada.
Aitäh, Issand, et võime õppida rääkima taevast keelt.
Me õpime selgeks uue keele ja see ei käi alati ühe päevaga.
Me alles õpime seda rääkima.
Me ei oska seda veel täiuslikult, aga me ikkagi räägime seda.
Me räägime taevast keelt, kuni see saab meile emakeeleks.
Kodune keel, emakeel.
Mis keelt me üldse taevas räägime?
Me räägime Isa keeles.
- Mis sõnu me seal räägime?
Selle üle võime järgmisel korral mõtiskleda.
- Aamen.
Tahan siinkohal tänada kõiki vaatajaid tagasiside eest.
On väga julgustav saada tagasisidet.
Üks inimene kirjutas, et igal õhtul magama minnes,
paneb ta ühe meie saadetest arhiivi kaudu mängima
ja siis ta lihtsalt puhkab Jumala Sõna juures.
Aitäh selle julgustuse eest!
Kui soovid meie töö kohta rohkem teada saada,
külasta ekraanil olevat kodulehekülge.
Sealt võid tellida meie infolehte ja minu kirjutatud raamatuid,
mis aitavad sul kasvada Jumala tundmises
ja ka Jumala Sõna tundmises.
Võid võtta meiega ühendust ka siis, kui vajad eestpalvet.
Võid saata meile e-kirja.
Tahame ka julgustada sind, et kui soovid tulla me kooli abiliseks,
kasvõi koristama või muul moel appi,
siis võta samuti ühendust!
Õnnistagu Jeesus sind rohkesti! Aamen.
Jeesus andis meile käsu mina kõike maailma.
Selle pärast ongi TV7 tohutult tähtis,
sest peame kasutama kõiki võimalusi ja kanaleid,
et evangeeium võiks levida.
Löö sinagi kaasa!
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Täpsem info on leitav ka www.tv7.ee
Kasuta oma raha selleks,
et evangeelium võiks levida ja jõuaks kõikjale maailma.
Ole õnnistatud!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7